Çmimi Nobel për ish-nënpresidentin Gor nxit zërat për kandidimin e tij
Disa nga përkrahësit e tij politikë në Shtetet e Bashkuara po e nxisin zotin Gor të hyjë në garën presidenciale, por shumë ekspertë pol
Statusi i ri i ish-nënpresidentit Al Gor si fitues i çmimit Nobel për paqen i ka bërë disa nga përkrahësit e tij politikë në Shtetet e Bashkuara që ta nxisin të kandidojë për President vitin e ardhshëm. Por shumë ekspertë politikë nuk mendojnë se Al Gor do të hyjë në garë për Shtëpinë e Bardhë: Në konferencën për shtyp që dha pasi mori çmimin Nobel, zoti Al Gor nuk iu përgjigj pyetjeve duke u hapur rrugën hamendjeve për ndikimin e çmimit tek planet e tij të ardhshme politike. Simpatizantët e zotit Gore menjëherë përfituan nga rasti që t’i rifillojnë përpjekjet për ta shtyrë të vendosë kandidaturën për president vitin e ardhshëm. Monica Friedlander është themeluese e organizatës DraftGore – dot – com që ka nxjerrë reklama dhe ka mbledhur firma në një përpjekje për të bindur ish-nënpresidentin që të kandidojë për Shtëpinë e Bardhë në vitin 2008. Zoti Gore humbi në garën presidenciale të vitit 2000 me Presidentin aktual Xhorxh Bush. Analisti politik i Universitetit të Virxhinias Larry Sabato thotë se nuk ka dyshim që çmimi Noobel që mori zoti Gore do të frymëzojë simpatizantët e tij që të ushtrojnë presion ndaj tij për të hyrë në garën presidenciale. Zoti Gore ka thënë vazhdimisht se nuk ka në plan të kandidojë vitin e ardhshëm, megjithëse kur pyetet nuk e përjashton plotësisht mundësinë. Mes atyre që nuk besojnë se zoti Gore do të hyjë në garën presidenciale është analisti politik Tom DeFrank i gazetës New York Daily News. Ja ç’thotë ai për Zërin e Amerikës: Nëse Al Gore do të ndryshonte mendim dhe të hynte në garë, shumë analistë thonë se do të ishte një betejë e vështirë. Anketat e fundit e rendisin atë të tretin me një mbështetje rreth 10 për qind, shumë mbrapa Hillary Clintonit dhe Barack Obamës dhe pothuajse në të njëjtën pozitë me John Edwards. Çmimi Nobel i Paqes ishte vlerësimi i fundit për zotin Gor në një vit që filloi me çmimin Oscar për dokumentarin “Një e vërtetë e papëlqyeshme”.Filmi e vuri në qendër të vëmendjes ngrohjen globale në Shtetet e Bashkuara dhe në gjithë botën. Pikëpamjet e Al Gorit për ndryshimet klimatike vazhdojnë të kritikohen, veçanërisht nga republikanë si senatori Jim Inhofe i Oklahomës. Zoti Gor u tha gazetarëve pas marrjes së çmimit Nobel se shpreson që vlerësimi i punës së tij do ta rrisë ndërgjegjësimin për sfidat e ngrohjes globale. Zoti Gore e cilësoi atë çështje si një sfidë morale dhe shpirtërore për gjithë njerëzimin.//kk//